Diari Oficial de la Generalitat Valenciana


Sumari del DOGV 6879, del 10-10-2012 (2012/9043)

Convocatòria i bases per a la selecció d'un tècnic d'administració especial d'Arxiu, per promoció interna.
----------------------------------------------------------------------------------------------------------

### Dades del document

Número de DOGV
:   6879

Data del DOGV
:   10-10-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/9043


Data del document
:   26-09-2012

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * concurs administratiu

Convocatòria i bases per a la selecció d'un tècnic d'administració especial d'Arxiu, per promoció interna. [2012/9043]  
De conformitat amb l'acord de la Junta de Govern Local de l'Ajuntament de Gandia, en la sessió del dia 18 d'abril de 2011, sobre aprovació de les bases per a la selecció d'un tècnic d'administració especial d'Arxiu (Oferta 2010), per la Resolució de l'Alcaldia de 19 d'abril de 2011 es va aprovar la convocatòria del procés selectiu per a la selecció d'un tècnic d'administració especial d'Arxiu reservat al torn de promoció interna. Així mateix, es va resoldre publicar-ne la convocatòria i les referides bases en el Butlletí Oficial de la Província de València i en el Diari Oficial de la Comunitat Valenciana, així com l'extracte de la convocatòria en el Butlletí Oficial de l'Estat.  
El termini de presentació de sol·licituds és de 20 dies naturals comptadors des de l'endemà de la publicació de l'extracte d'aquesta convocatòria en el Butlletí Oficial de l'Estat.  
  
Primera. Objecte  
L'objecte d'aquesta convocatòria és la provisió, en propietat, d'una plaça de tècnic d'administració especial d'Arxiu (TAE Arxiu), vacant en la plantilla municipal i inclosa en l'oferta d'ocupació pública d'aquest ajuntament per a l'exercici de 2010.   
Aquesta plaça està enquadrada en l'escala de l'administració especial, subescala tècnica, classe tècnics superiors, subgrup A1, dotada amb el sou corresponent als funcionaris d'aquest subgrup, pagues extraordinàries, triennis i altres emoluments que corresponguen a la dita subescala, d'acord amb la legislació vigent i la relació de llocs de treball d'aquest Ajuntament.  
La plaça convocada es proveirà pel torn de promoció interna, de conformitat amb el que preveu l'article 119 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.   
L'horari que haurà de realitzar l'aspirant seleccionat serà el legalment establert per aquest Ajuntament.   
  
Segona Normativa aplicable  
El procés selectiu s'ajustarà al que disposen aquestes bases i, en allò no previst en aquestes, per l'Estatut Bàsic de l'Empleat Públic, aprovat per la Llei 7/2007, de 12 d'abril, per la Llei 7/1985, de 2 d'abril, pel Reial Decret Legislatiu 781/1986, de 18 d'abril, per la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, pel Decret 33/1999, de 9 de març, del Consell de la Generalitat Valenciana, pel Reial Decret 896/1991, de 7 de juny, pel Reial Decret 364/1995, de 10 de març, i per la resta de disposicions legals i reglamentàries aplicables.   
  
Tercera. Sistema de selecció  
El sistema de selecció serà el concurs oposició, restringit per promoció interna entre funcionaris de l'administració especial, grup A2, pertanyents a la plantilla de funcionaris d'aquesta corporació.   
  
Quarta. Requisits  
Per poder prendre part en el procés selectiu, caldrà acreditar haver prestat serveis efectius, durant almenys dos anys, com a funcionari de carrera d'aquest ajuntament en plaça del subgrup A2 de l'escala d'administració especial i estar en servei actiu com a funcionari. Així mateix s'exigirà estar en possessió de la titulació universitària de nivell superior.   
També serà necessari complir els requisits de no estar suspés ni inhabilitat per a l'exercici de funcions públiques i no patir cap malaltia ni defecte físic que impedisca el normal exercici del càrrec.   
  
  
Cinquena. Instàncies  
Els que desitgen participar en les proves selectives hauran de demanar-ho mitjançant instància que es dirigirà a la Presidència de la corporació i es presentarà en el Registre General durant el termini de 20 dies naturals comptats a partir del següent a la publicació de l'extracte de la convocatòria en el Butlletí Oficial de l'Estat.   
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.   
El model d'instància per a prendre part en les proves selectives serà el facilitat gratuïtament per l'Ajuntament (Oficina d'Informació, pàgina web: ). Els drets d'examen seran abonats pels aspirants abans de presentar la instància, i es fixa l'import en 50 €. El pagament dels drets d'examen es farà efectiu mitjançant la formalització d'autoliquidació a través de model oficial que facilita l'Ajuntament de Gandia i que es troba a la pàgina de l'Ajuntament () i el seu ingrés en qualsevol de les entitats col·laboradores en la recaptació municipal.   
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar en les instàncies que reuneixen tots els requisits exigits, referits sempre a la data d'expiració del termini assenyalat per a la presentació de instàncies, i que es comprometen a prestar el preceptiu jurament o promesa. Aquestes condicions s'hauran de mantindre al llarg de tot el procés selectiu, durant el qual, en qualsevol moment, podran ser requerits els aspirants per a efectuar les comprovacions oportunes. A les instàncies s'adjuntarà a més resguard acreditatiu d'haver ingressat els drets d'examen.   
  
Els mèrits a valorar en la fase de concurs es presentaran en la forma prevista per l'article 11 del Reglament de Selecció aprovat pel Decret 33/1999, de 9 de març, del Govern Valencià.   
  
Sisena. Admissió d'aspirants  
Expirat el termini d'admissió d'instàncies, per resolució de l'Alcaldia s'aprovaran les llistes provisionals d'aspirants admesos i exclosos, que es faran públiques únicament en el Butlletí Oficial de la Província de València i tauler d'edictes de la casa consistorial. Contra aquesta resolució es podrà presentar reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució que aprove les llistes definitives, que es faran públiques, així mateix, en la forma indicada.   
En el supòsit de no presentar cap reclamació, les llistes provisionals esdevindran automàticament definitives i es farà constar en la resolució de l'Alcaldia.   
Els errors de fet podran esmenar-se en qualsevol moment, d'ofici o a petició de l'interessat.   
En tot cas, per tal d'evitar errors i, en el supòsit de produir-se'n, possibilitar l'esmena en temps i forma, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.   
Si en qualsevol moment del procés selectiu arribara a coneixement del tribunal que algun dels aspirants no posseeix la totalitat dels requisits exigits en aquestes bases, amb audiència prèvia de l'interessat es proposarà la seua exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.   
  
Setena. Tribunal qualificador  
El tribunal qualificador que jutjarà el procés selectiu estarà compost de la següent manera:   
President: funcionari del subgrup A1 de l'Ajuntament de Gandia designat per l'Alcaldia.   
Secretari: el general del Ple, o funcionari d'habilitació estatal o d'administració general que actuarà per la seua delegació.  
Vocals:   
- Tres vocals designats per l'Alcaldia. Un d'ells podrà ser a proposta de la direcció general de la Generalitat Valenciana competent en matèria d'administració local.   
La designació dels membres del tribunal inclourà la dels respectius suplents i es farà pública únicament en el Butlletí Oficial de la Província de València, així com en el tauler d'anuncis de la corporació.   
  
La composició del tribunal serà predominantment tècnica i els vocals hauran de posseir nivell de titulació o especialització iguals o superiors als exigits per a l'accés a la plaça convocada.   
El tribunal podrà disposar la incorporació als seus treballs, per a alguna o algunes proves, d'assessors que es limitaran a l'exercici de la seua especialitat tècnica, sobre la base de la qual col·laboraran amb el tribunal. Quan concórreguen en els membres del tribunal algunes de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir i notificaran aquesta circumstància a l'Alcaldia Presidència. Així mateix, els aspirants podran recusar en la forma prevista en l'article 29 de l'esmentada llei.   
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que es puguen suscitar durant la realització de les proves, per a adoptar els acords necessaris que garantisquen el degut ordre en aquestes en tot allò no previst en les bases, i per a l'adequada interpretació d'aquestes.   
Tots els membres del tribunal tindran veu i vot, inclòs el secretari, que actuarà, també, com a vocal.   
En cada sessió del tribunal podran participar els membres titulars presents en el moment de la constitució, i si estan absents, els suplents, sense que puguen substituir-se entre si en la mateixa sessió.   
Si constituït el tribunal i iniciada la sessió s'absenta el president, aquest designarà entre els vocals concurrents el que el substituirà durant la seua absència.   
A l'efecte d'assistència, el tribunal que actue en aquestes proves tindrà la categoria primera prevista en l'article 30 del Reial Decret 462/2002, de 24 de maig.   
  
Vuitena. Calendari de les proves  
La data, l'hora i el lloc del començament de les proves selectives s'anunciarà únicament en el Butlletí Oficial de la Província de València.   
Una vegada començades les proves selectives, no serà obligatòria la publicació dels successius anuncis dels altres exercicis i incidències en el Butlletí Oficial de la Província de València. Aquests anuncis els farà públics el tribunal al local on s'hagen realitzat les anteriors proves i en el tauler d'anuncis de l'Ajuntament, amb una antelació de 12 hores si es tracta del mateix exercici, o de 48 hores si es tracta d'un nou.   
  
L'ordre d'actuació dels aspirants en aquells exercicis que no poden realitzar-se conjuntament serà el determinat prèviament per la Generalitat Valenciana per a la selecció del seu personal, segons l'últim sorteig realitzat a què es refereix l'article 10.3 del Decret 33/1999, de 9 de març, del Consell de la Generalitat Valenciana.   
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament la pèrdua del seu dret a participar en el mateix exercici i en els successius, per la qual cosa quedarà exclòs del procés selectiu.   
El tribunal podrà requerir en qualsevol moment que cada un dels aspirants acredite la seua identitat. A aquest efecte hauran de portar el document nacional d'identitat.   
Entre la terminació d'un exercici i el començament del següent haurà de transcórrer un termini mínim de 72 hores i màxim de 45 dies naturals.   
  
Novena. Desenvolupament de les proves selectives  
Les proves constaran d'una fase de concurs i una altra d'oposició.   
  
Fase de concurs  
Els mèrits al·legats seran valorats segons el barem següent:   
1. Antiguitat.   
- Per cada mes complet de serveis en lloc del subgrup A2, en el sector d'administració especial, menyspreant els dos primers anys: 0,02 punts, fins a un màxim de 4 punts.   
2. Coneixement del valencià. 1,75 punts, sempre que s'acredite estar en possessió del certificat de grau superior de coneixement del valencià expedit per la Junta Qualificadora de Coneixements del Valencià, o homologació emesa per la mateixa Junta Qualificadora de Coneixements del Valencià.   
3. Coneixement de llengua estrangera comunitària. Fins a un màxim de 1,25 punts, segons titulació de l'Escola Oficial d'Idiomes, o centre universitari reconegut, d'acord amb el següent barem:   
- Curs primer: 0,25 punts.   
- Curs segon: 0,50 punts.   
- Curs tercer: 0,75 punts.   
- Curs quart: 1 punt.   
- Curs cinquè: 1,25 punts.   
En el supòsit d'acreditar diversos cursos, únicament es valorarà el de major puntuació.   
4. Cursos de formació. Per la realització de cursos organitzats per entitats públiques, o privades de reconegut prestigi a judici del tribunal, sobre matèries relacionades amb les funcions atribuïdes al lloc de treball i justificades mitjançant certificat de l'organisme que les haja impartit, fins a un màxim de 3 punts, a raó de 0,01 punt per hora de durada.   
  
No podran ser objecte de valoració els cursos de menys de 15 hores, o de duració no especificada, així com aquelles activitats de naturalesa diferent als cursos, com ara jornades, taules rodones, trobades, seminaris o anàlogues.   
Fase d'oposició  
Els exercicis d'oposició seran dos:   
Primer. De coneixement del temari. Obligatori i eliminatori  
Consistirà a contestar per escrit, en un temps màxim de tres hores, tres temes determinats a la sort entre els compresos en el programa annex de la convocatòria, i al qual ja li ha estat aplicada l'exempció de matèries amb el que disposa l'article 80.3 del Reial Decret 364/1995, de 10 de març.   
Segon. De caràcter pràctic. Obligatori i eliminatori  
Es desenvoluparà per escrit durant un període màxim de quatre hores i consistirà en la resolució de dos supòsits pràctics que plantejarà el tribunal immediatament abans del començament de l'exercici, relacionats amb les matèries contingudes en el temari annex, en funció de les comeses de la plaça convocada. El tribunal podrà proposar la utilització de les eines informàtiques que considere oportunes.   
  
Desena. Qualificació i valoració  
Els dos exercicis de l'oposició seran qualificats de 0 a 10 punts, i seran eliminats els aspirants que no arriben a un mínim de cinc punts en cada un.   
Per a declarar que els aspirants han superat, o no, els exercicis eliminatoris, el tribunal actuarà de conformitat amb el que preveu l'article 26.4 de la Llei 30/1992, de 26 de novembre. No obstant això, per a determinar la qualificació dels aspirants que hagen superat, o no, segons la regla anterior, els exercicis, el tribunal els qualificarà per la suma de les puntuacions dels membres assistents a la sessió, dividides pel nombre d'aquests, havent de rebutjar a aquest efecte la puntuació màxima i mínima concedida quan hi haja una desviació de dos punts sobre la mitjana aritmètica, o si escau una de les que apareguen repetides com a puntuació màxima o mínima.  
En el primer exercici el tribunal valorarà els coneixements sobre els temes exposats.   
En el segon exercici el tribunal valorarà la presentació i correcció, la sistemàtica en el plantejament i formulació de conclusions i la correcta utilització de les eines, incloses les informàtiques, que es proposen.   
  
En la fase de concurs, que serà posterior a la fase d'oposició, el tribunal valorarà els mèrits indicats en la base anterior acreditats mitjançant documents originals o fotocòpies degudament compulsades. Juntament amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, perquè en el termini de 10 dies hàbils presenten la documentació acreditativa dels mèrits i experiència previstos en la convocatòria. En tot cas, els referits mèrits i experiència vindran referits, com a màxim, a la data de finalització del termini de presentació d'instàncies.   
  
La fase de concurs no es podrà tenir en compte per a superar les proves de la fase d'oposició.   
La qualificació total del procés selectiu vindrà determinada per la suma de les puntuacions obtingudes en cada un dels exercicis i la puntuació obtinguda en la fase de concurs, basant-se en el qual el tribunal formularà la relació d'aprovats per ordre de puntuació sense que puga declarar que han superat les proves selectives un nombre superior d'aspirants al de places convocades.   
El tribunal elevarà proposta de nomenament a l'Alcaldia a favor dels aspirants aprovats. Així mateix es faculta el tribunal per a proposar a l'Ajuntament la constitució d'una borsa per a possibles interinatges o millores d'ocupació, integrada pels que no havent estat declarats aprovats, a judici del tribunal, hagen demostrat la seua qualificació durant el procés selectiu i, en tot cas, s'hagin presentat a tots els exercicis obligatoris i hagen superat tots els eliminatoris.   
  
  
Onzena. Presentació de documents  
Els aspirants proposats presentaran al Servei de Recursos Humans de l'Ajuntament, dins el termini de 20 dies naturals, comptats a partir de la publicació de la llista d'aprovats, els documents que acrediten reunir les condicions per a prendre part en el concurs oposició i que són:   
  
a) Certificat expedit per la Secretaria de l'Ajuntament de Gandia, que acredite la condició de funcionari de plantilla de la corporació i les circumstàncies que consten al seu expedient.   
b) Còpia autenticada, o fotocòpia (acompanyada de l'original per a compulsar) de la titulació exigida.   
Pertoca a l'autoritat acadèmica competent declarar l'equivalència de títols.   
Si dins del termini assenyalat, llevat de causes de força major, no presenten la documentació o presentant-la no reuneixen els requisits exigits, no podran ser nomenats i quedaran anul·lades totes les seues actuacions, sense perjudici de la responsabilitat en què pogueren haver incorregut per falsedat en la instància. En aquest cas, el tribunal formularà una proposta a favor dels que havent superat tots els exercicis de l'oposició i sumades les puntuacions de les fases d'oposició i concurs, tingueren cabuda en el nombre de places convocades.   
Un cop aprovada la proposta per l'Alcaldia, els aspirants nomenats hauran de prendre possessió en el termini d'un mes, a comptar del dia següent de la notificació del nomenament. Si no prenen possessió en el termini assenyalat, sense causa justificada, perdran tots els drets derivats de la superació de les proves i subsegüent nomenament. En aquest cas l'Alcaldia haurà de nomenar l'aspirant o aspirants que havent superat totes les proves tinguen cabuda en el nombre de places objecte de provisió.   
En l'acte de presa de possessió, l'aspirant nomenat haurà de prestar el jurament o promesa a què es refereix l'article 58.1.c de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
Des del moment de la presa de possessió, l'aspirant que resulte nomenat per a ocupar la plaça quedarà sotmés al règim d'incompatibilitats previstes en la legislació vigent.   
  
Dotzena. Incidències  
El tribunal queda autoritzat per resoldre els dubtes que es presenten i adoptar els acords necessaris per al bon ordre del procés selectiu en tot allò no previst en aquestes bases.   
  
Tretzena. Recursos  
Contra aquesta convocatòria, les bases i tots els actes administratius que siguen dictats en el seu desenvolupament i que posen fi a la via administrativa es podrà interposar el recurs potestatiu de reposició en el termini d'un mes des de la publicació de la present convocatòria en el Butlletí Oficial de la Província de València, sense perjudici de la seua impugnació directa davant de la jurisdicció contenciosa administrativa en el termini de dos mesos, comptats a partir del dia següent de la referida publicació, de conformitat amb la Llei 30/1992, de 26 de novembre, en la redacció donada per la Llei 4/1999, de 13 de gener.   
Contra els actes del tribunal qualificador, de conformitat amb el que preveu l'article 114 de la Llei 30/1992, de 26 de novembre, en la redacció donada per la Llei 4/1999, de 13 de gener, es podrà interposar el recurs de alçada. Aquest recurs s'interposarà davant del tribunal o davant l'Alcaldia Presidència, en el termini d'un mes si l'acte és exprés i de tres mesos si no ho és.   
  
  
Catorzena. Publicació  
Les presents bases de la convocatòria per a la provisió de places vacants es publicaran en el Butlletí Oficial de la Província de València i en el Diari Oficial de la Comunitat Valenciana i el seu extracte en el Butlletí Oficial de l'Estat.   
La qual cosa es fa pública per a coneixement general.  
  
Gandia, 26 de setembre de 2012.- El secretari general del Ple (Acord JGL 02.08.2010): Lorenzo Pérez Sarrión.  
  
  
  
ANNEX  
Temari  
  
Legislació  
1. Legislació estatal i autonòmica en l'àmbit dels arxius (1978-2011).   
2. Legislació en matèria d'accés a la documentació, protecció de dades i administració electrònica.  
  
Arxivística  
3. Evolució general de l'arxivística en les darreres dècades.   
4. Fons documentals municipals.  
5. Quadres de classificació per a fons municipals.   
6. Arxius notarials. Legislació i evolució. L'arxiu notarial del districte de Gandia.   
7. Arxius judicials.   
8. Els arxius nobiliaris. L'arxiu del ducat de Gandia. Altres arxius nobiliaris d'interés per a Gandia i la Safor.   
9. Els arxius personals, familiars i patrimonials.   
10. Arxius eclesiàstics.   
11. Sistemes arxivístics. La xarxa d'arxius estatals. Arxius dependents de la Generalitat Valenciana.   
12. Xarxes comarcals i intermunicipals.  
13. Els instruments de descripció.   
14. Els materials especials: gestió de fons fotogràfics: ingrés, preservació i comunicació pública. Tècniques descriptives i de classificació per a materials fotogràfics.   
15. Els materials especials (II). La fototeca municipal de Gandia.  
   
16. Els materials especials (III). Gestió de fons audiovisual: la col·lecció de fons audiovisuals de l'AHG. Gestió de fons en àudio: la col·lecció de fons sonors de l'AHG. Material cartogràfic: la col·lecció de plànols i mapes de l'AHG.   
17. Sistemes de gestió documental. Les transferències i prèstecs.   
  
18. Incorporació d'arxius al patrimoni públic: modalitats i potencialitats.  
19. Panorama de les organitzacions professionals. El codi deontològic.  
  
Història i organització de les institucions. Història de Gandia  
20. El procés de formació i la configuració històrica de l'administració pública.  
21. La institució municipal medieval i moderna. El municipi contemporani.  
22. El marc geogràfic de Gandia. L'Horta de Gandia. L'ecosistema marjalenc i l'acció humana.  
23. Evolució dels conreus des de l'edat mitjana fins a l'actualitat.  
  
24. Bairén i la fundació de Gandia. La conformació institucional de la vila. Els establiments.  
25. L'alineació del senyoriu gandià. La creació del ducat i la seua reversió a la corona.  
26. Senyorius alfonsins. La ruralia i la vila de Gandia al segle XV.  
  
27. Arribada dels Borja al ducat de Gandia i la reconfiguració del ducat.  
28. Francesc de Borja, duc de Gandia. La vila nova i la creació de la universitat.  
29. Estructura i exercici del poder ducal.  
30. La Segona Germania, la Guerra de Successió i el canvi institucional.  
31. Gandia al segle XVIII.  
32. De la fi del ducat a la restauració borbònica.  
33. De la crisi del nou-cents fins a la II República.  
34. Guerra civil i postguerra.  
35. Del franquisme a la consolidació democràtica.  
  
Noves tecnologies i societat del coneixement  
36. Reprografia. Microfilmació i digitalització.  
37. Teoria bàsica de les organitzacions. Models d'organització.  
38. Tècniques de gestió i difusió d'un servei d'arxiu.  
39. Les TIC en la gestió dels arxius. La configuració d'una web per als arxius.  
40. Gestió d'organitzacions. Sistemes d'informació i d'intel·ligència. Societat de la informació i el coneixement.